УЧРЕДИТЕЛЕН АКТ

На „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ” ЕООД

І. ОБЩИ РАЗПОРЕДБИ
Член 1 „Специализирана болница за продължително лечение и рехабилитация” ЕООД - гр.Перник е създадено чрез преобразуване на публично здравно заведение в еднолично търговско дружество, с едноличен собственик на капитала Община Перник, съгласно чл.101, ал.1 и ал.5  от Закона за лечебните заведения.
Член 2 (1) „Специализирана болница за продължително лечение и рехабилитация” ЕООД е еднолично дружеството с ограничена отговорност, което  съгласно чл.113 и сл. от ТЗ е отделно юридическо лице, наричано за краткост по-долу само дружеството.

(2)  Дружеството е  и лечебно заведение: болница за продължително лечение и рехабилитация, съгласно Закона за лечебните заведения.

(3)  Дружеството е и публично предприятие съгласно чл.2, ал.1, т. 1  от Закона за публичните предприятия.
Член 3 Дружеството е  учредено за неопределен срок. Съществуването му не е ограничено и от прекратително  условие.
ІІ. НАИМЕНОВАНИЕ. СЕДАЛИЩЕ И АДРЕС НА УПРАВЛЕНИЕ НА ДРУЖЕСТВОТО
Член 4 (1) Дружеството  осъществява търговска дейност с наименование (фирма): 
„Специализирана болница за продължително лечение и рехабилитация” ЕООД.

(2) Фирмата на дружеството  може да се изписва и на латиница.
Член 5 Седалището  на дружеството e: Р.България, общ.Перник, обл. Перник, гр.Перник.
Член 6 Адрес на управление на дейността  на дружеството e: гр.Перник, ул. ”Протожерица” № 102.

Член 7 Фирмата на дружеството, седалището, адресът на управление на дейността и ЕИК на дружество ще бъдат посочвани във всички документи на дружеството.
ІІІ. ПРЕДМЕТ НА ДЕЙНОСТ
Член 8 (1) Предмет на дейност на дружеството  е : Осъществяване на болнична помощ.


(2)  Дейността на  лечебното заведение и  на медицинските и другите специалисти, които работят в него,  се осъществява при спазване на медицинските стандарти за качество на оказваната медицинска помощ и осигуряване защита на правата на пациента. 
IV.КАПИТАЛ

Член 9 (1) (изм. с Решение на ОбС Перник № 856 от 23.06.2022г.; изм. с Решение №1129/27.08.2026г. на ОбС Перник)  Капиталът на дружеството е в размер на  621 879.20 € (шестстотин двадесет и една хиляди осемстотин седемдесет и девет евро и двадесет евроцента), разпределен на  121 629  дяла, всеки дял с номинална стойност  5.11 € (пет евро и единадесет евроцента) , на обща стойност 621 879.20 €.
 (2)  /изм. с Решение № 817 от 07.04.2022г. ; Решение № 856 от 23.06.2022г.; изм. с Решение № 1129/27.08.2026г. на ОбС Перник/ Капиталът на дружеството е в размер на 621 879.20 €, след като са извършени  следните изменения в капитала на дружеството:

1. При учредяване на дружеството същото е  регистрирано с капитал в размер на 115 600 лева, в размер на стойността на дълготрайните материални активи по счетоводния баланс на Болница за долекуване и рехабилитация, гр. Перник  към 31.12.1999г. При преобразуването й в  еднолично дружество с ограничена отговорност с общинско имущество с предишно наименование  „Многопрофилна болница за долекуване, продължително лечение и рехабилитация –Перник” ЕООД и с настоящо наименование /фирма/ -„СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ” ЕООД.

2. С  решение на ОбС Перник № 690 от 30.11.2021г. капиталът на дружеството е  увеличен в пари със сума в размер на  880 000 лева, внесена от Община, Перник, чрез записване на  88 000  нови дялове, всеки  с номинална стойност- 10 лева. След увеличението капиталът на дружеството е регистриран  в размер на 995 600 лева.

3. С решение на ОбС, Перник № 817 от 07.04.2022г. капиталът на дружеството е намален със сумата – 71510  лева, в размер на стойността на недвижими имоти, внесени като непарична вноска в капитала на дружеството при преобразуването на Болница за долекуване и рехабилитация, гр. Перник  в  еднолично дружество с ограничена отговорност с общинско имущество, а именно:

- в размер на  стойността на  ПОЗЕМЛЕН ИМОТ с идентификатор 55871.508.1046 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и четиридесет и шест/, съгласно скица на поземлен имот №15-144620/11.02.2022 год., находящ се в гр.Перник, общ.Перник, обл.Перник, по кадастралната карта и кадастралните регистри, одобрени със заповед РД-18-91/13.10.2008 год. на Изпълнителния директор на АГКК, Последно изменение на кадастралната карта и кадастралните регистри, засягащо поземления имот e от 18.04.2018г., с адрес на поземления имот: гр.Перник, кв.Ралица, ул.”Протожерица” ; с площ на имота по скица от 30 536 /тридесет хиляди петстотин тридесет и шест/ кв. метра,  с трайно предназначение на територията: Урбанизирана, начин на трайно ползване: За обект комплекс за здравеопазване, номер но предходен план:2665 (две хиляди шестстотин шестдесет и пет), квартал 359 (триста петдесет и девет), при съседи на имота: имот с идентификатор 55871.508.1068 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и шестдесет и осем/, имот с идентификатор 55871.508.5797 /землище петдесет и пет хиляди осемстотин седемдесет и едно, кадастрален район петстотин и  осем, имот пет хиляди седемстотин деветдесет и седем/, имот с идентификатор 55871.508.5807 /землище петдесет и пет хиляди осемстотин седемдесет и едно, кадастрален район петстотин и  осем, имот пет хиляди осемстотин и седем/, имот с идентификатор 55871.508.1054 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и петдесет и четири/, имот с идентификатор 55871.508.1053 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и петдесет и три/, имот с идентификатор 55871.508.1052 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и петдесет и две/, имот с идентификатор 55871.508.1050 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и петдесет/,  имот с идентификатор 55871.508.1049 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и четиридесет и девет/, имот с идентификатор 55871.508.1047 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и четиридесет и седем/, имот с идентификатор 55871.508.1104 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда сто и четири/ , имот с идентификатор 55871.508.5803 /землище петдесет и пет хиляди осемстотин седемдесет и едно, кадастрален район петстотин и  осем, имот пет хиляди осемстотин и три/, имот с идентификатор 55871.508.1045 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и четиридесет и пет/, имот с идентификатор 55871.508.1043 /землище петдесет и пет хиляди осемстотин седемдесет и едно, кадастрален район петстотин и  осем, имот  хиляда и четиридесет и три/, имот с идентификатор 55871.508.5805 /землище петдесет и пет хиляди осемстотин седемдесет и едно, кадастрален район петстотин и  осем, имот пет хиляди осемстотин и пет/, имот с идентификатор 55871.508.5804 /землище петдесет и пет хиляди осемстотин седемдесет и едно, кадастрален район петстотин и  осем, имот пет хиляди осемстотин и четири/, имот с идентификатор 55871.508.5802 /землище петдесет и пет хиляди осемстотин седемдесет и едно, кадастрален район петстотин и  осем, имот пет хиляди осемстотин и две/, имот с идентификатор 55871.508.5795 /землище петдесет и пет хиляди осемстотин седемдесет и едно, кадастрален район петстотин и  осем, имот пет хиляди седемстотин деветдесет и пет/, имот с идентификатор 55871.508.645 /землище петдесет и пет хиляди осемстотин седемдесет и едно, кадастрален район петстотин и  осем, имот шестстотин четиридесет и пет/,  имот с идентификатор 55871.508.963 /землище петдесет и пет хиляди осемстотин седемдесет и едно, кадастрален район петстотин и  осем, имот деветстотин шестдесет и три/, имот с идентификатор 55871.508.961 /землище петдесет и пет хиляди осемстотин седемдесет и едно, кадастрален район петстотин и  осем, имот деветстотин шестдесет и едно/, имот с идентификатор 55871.508.959 /землище петдесет и пет хиляди осемстотин седемдесет и едно, кадастрален район петстотин и  осем, имот деветстотин петдесет и девет/, имот с идентификатор 55871.508.1064 /землище петдесет и пет хиляди осемстотин седемдесет и едно, кадастрален район петстотин и  осем, имот хиляда и шестдесет и четири/, имот с идентификатор 55871.508.1070 /землище петдесет и пет хиляди осемстотин седемдесет и едно, кадастрален район петстотин и  осем, имот  хиляда и седемдесет/, имот с идентификатор 55871.508.1065 /землище петдесет и пет хиляди осемстотин седемдесет и едно, кадастрален район петстотин и  осем, имот  хиляда шестдесет и пет/, предишен идентификатор –няма.
- в размер стойността на сградата,  която съгласно сега действащите Кадастрална карта и кадастрални регистри  на гр. Перник е Сграда с идентификатор 55871.508.1046.1 /землище петдесет и пет хиляди осемстотин седемдесет и едно, кадастрален район петстотин и  осем, имот  хиляда и четиридесет и шест, сграда едно/,  със застроена площ 2856 кв.м. (две хиляди осемстотин петдесет и шест квадратни метра), брой етажи 4 /четири/, с предназначение: Здравно заведение, която е построена и попада в описания по-горе поземлен имот.

4. С Решение № 856 от 23.06.2022г. на Общински съвет Перник капиталът на дружеството е увеличен в пари със сумата от 292 200 лева.
(3) Едноличен собственик на капитала на дружеството е Община Перник, с адрес: област Перник, община Перник, гр. Перник, пл. ”Св.Иван Рилски „ 1А, с ЕИК: 000386751.

V. ОРГАНИ НА ДРУЖЕСТВОТО. КОМПЕТЕНТНОСТ

/заглавието изм. Решение №   1129/27.08.2026г. на ОбС Перник/
Член 10  Органи на дружеството са:

1. Едноличният собственик на капитала
2. Управител/и.

3. (нова, Решение №   1129/27.08.2026г. на ОбС Перник) Контрольор/и;

Член 11  (1) (изм., Решение №   1129/27.08.2026г. на ОбС Перник)  Правомощията на Община Перник като Едноличен собственик на капитала на дружеството се осъществяват от Общински съвет, Перник, който:

1. Изменя и допълва дружествения договор;

2. Приема и изключва съдружници, дава съгласие за прехвърляне на дружествен дял на нов член;

3. Приема годишния отчет и баланса, разпределя печалбата и взема решение за нейното изплащане.

4. Взема решение за промяна на капитала;

5. Избира управител, определя възнаграждението му и го освобождава от отговорност;

5а. (нова, Решение 1129/27.08.2026г. на ОбС Перник) Назначава контрольор/и и определя възнаграждението му; 

6. Взема решения за откриване и закриване на клонове и участие в други дружества;

7. Взема решение за придобиване и отчуждаване на недвижими имоти и вещни права върху тях;

8. Взема решения за допълнителни парични вноски.

9. Одобрява  бизнес програмата на дружеството;

10. (отм., Решение 1129/27.08.2026г. на ОбС Перник)
11. Взема решение за  придобиване или разпореждане с дялове или акции - собственост на дружеството, в други дружества;

12. /изм. Реш. № 1129/27.08.2026г. на ОбС Перник/ Взема решения за получаване на заеми или кредити, предоставяне на заеми, предоставяне на гаранции (с изключение на гаранции, давани по реда на Закона за обществените поръчки), поемане на задължения за поръчителство и предоставяне на целево финансиране, даване на обезпечения в полза на трети лица, когато стойността на всяко едно от изброените надхвърля по-ниската стойност от 300 хил. евро  или 5 на сто от общата балансова стойност на дълготрайните активи към 31 декември на предходната година;

13. Взема решения за  сключване на съдебна или извънсъдебна спогодба, с която се признават задължения или се опрощава дълг;

14. Взема решения за  разпоредителни сделки с дълготрайни активи и сделки за отдаване под наем на недвижими имоти с балансова стойност, която надхвърля 5 на сто от общата балансова стойност на дълготрайните активи към 31 декември на предходната година; сключване на договори за получаване на заеми или кредити;

15. Взема решения за  учредяване на ипотека и залог на дълготрайни активи на дружеството;

16. Взема решения по  други въпроси, предоставени в негова компетентност от законодателството и от учредителния акт. 

(2)  (нова, с Решение 1129/27.08.2026г на ОбС Перник)  За решенията на едноличния собственик на капитала се изготвя протокол, в писмена форма, без изрична нотариална заверка на подписа и на съдържанието му, в който се вписват в съкратен вид взетите решения. Протоколът се подписва от едноличния собственик на капитала, чиито правомощия се упражняват от Общински съвет Перник чрез Председателя.
Член 12 (1) Управителят управлява дружеството и го представлява пред трети лица.

(2) Управителят управлява и представлява дружеството самостоятелно съобразно закона, клаузите на този дружествен договор и съобразно взетите решения от общото събрание.

Член 13 (1) Управителят се избира след провеждане на конкурс по реда и изискванията на Правилника за прилагане на закона за публичните предприятия.


(2) Управител  може да бъде български гражданин или гражданин на Европейския съюз, на държава - страна по Споразумението за Европейското икономическо пространство, или на Конфедерация Швейцария, който:

1. има завършено висше образование с образователно-квалификационна степен "магистър" по медицина, съответно дентална медицина, и с квалификация по здравен мениджмънт или лице с образователно-квалификационна степен "магистър" по икономика и управление и с придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт.

2. има най-малко 5 години професионален опит;

3. не е поставен под запрещение;

4. не е осъждан за умишлено престъпление от общ характер;

5. не е лишен от правото да заема съответната длъжност;

6. не е обявен в несъстоятелност като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени кредитори;

7. не е бил член на управителен или контролен орган на дружество, съответно кооперация, прекратени поради несъстоятелност през последните две години преди назначаването, ако са останали неудовлетворени кредитори;

8. не е съпруг/съпруга или лице във фактическо съжителство, роднина по права линия, по съребрена линия - до четвърта степен включително, и по сватовство - до втора степен включително, на управител или член на колективен орган за управление и контрол на същото дружество;

9. (изм. с Решение 1129/27.08.2026г. на ОбС Перник) не заема висша публична длъжност по чл. 5, ал. 1, т. 1 – 35, 38 и 39 от Закона за противодействие на корупцията сред лица, заемащи публични длъжности, не е член на политически кабинет и секретар на община;

10. не извършва търговски сделки от свое или от чуждо име;

11. не е съдружник в събирателни, в командитни дружества и в дружества с ограничена отговорност;

12. не е управител или член на изпълнителен или контролен орган на друго публично предприятие;
 (3) Забраните по ал. 2, т. 10 и 11 се прилагат, когато се извършва дейност, сходна с дейността на дружеството.

(4)  Не може да бъде управител лице, което работи  по служебно или по трудово правоотношение, освен като преподаватели във висше училище и/или като лекари или лекари по дентална медицина в лечебно заведение по смисъла на Закона за лечебните заведения.

Член 14 (1) С управителя се сключва  договорът за управление при условията и по реда на Закона за публичните предприятия и на правилника за прилагането му.

(2) Договорът по ал. 1 се прекратява предсрочно в случаите по чл. 24 от Закона за публичните предприятия.

Член.14а. (нов, с Решение 1129/27.08.2026г. на ОбС Перник), (1) Контрольорът упражнява контрол върху дейността на  дружеството в съответствие с изискванията на ТЗ, ЗПП, ППЗПП и нормативните актове на Общински съвет Перник.

(2) Контрольорът се избира след провеждане на конкурс по реда и изискванията на Правилника за прилагане на закона за публичните предприятия и нормативните актове на Общински съвет Перник.

 (3) С контрольора се сключва Договор за контрол за срок от 3 (три) години, който е в съответствие с разпоредбите на Закона за публичните предприятия и правилника за прилагането му и Търговския закон.
VI. ПРЕКРАТЯВАНЕ НА ДРУЖЕСТВОТО
Член 15 Дружеството се прекратява :

1. По решение на Общински съвет - гр.Перник след съгласие на министъра на здравеопазването, съгласно изискването на чл.54, ал.4 от Закона за лечебните заведения.
2.  При обявяване в несъстоятелност.

3. По Решение на Окръжен съд - гр.Перник в предвидените в закона случаи

Член  16 (1) С решението за прекратяване на лечебното заведение се определят ликвидатор или ликвидатори, както и възнаграждението им.

 (2)  Съгласно изискването на чл.56 (1)  от Закона за лечебните заведения  ликвидатор може да бъде лице, което:

1.  има висше образование на образователно-квалификационна степен "магистър" по медицина, дентална медицина, икономика или право;

2. не е лишено от правото да заема материалноотчетническа длъжност;

3. не е било член на изпълнителен или контролен орган или неограничено отговорен съдружник в дружество, когато то е прекратено поради несъстоятелност, ако са останали неудовлетворени кредитори.

(3) Ликвидаторът  е длъжен  да уведоми  обществеността за прекратяване на лечебната дейност, като публикува съобщение най-малко в един централен и в един местен всекидневник в седемдневен срок от назначаването си и го поставят на обществени места и в лечебното заведение.

(4)   Ликвидаторът е   длъжен да уведоми  Районната здравноосигурителна каса и Териториалната дирекция на Националната агенция за приходите за започналата ликвидация в четиринадесетдневен срок от назначаването си.

 (5)  Ликвидаторът  създава  условия за довършване на започнатата лечебна дейност, като се съобразява с интереса на пациентите. Той  е  длъжен да осигури предаването на наличните документи на пациентите, относно техните заболявания и лечението им от ликвидиращото се лечебно заведение.

VII. ДРУЖЕСТВЕНИ КНИГИ

Член 17 (1) Дружеството води книга за дяловете и протоколна книга за решенията на Управителя.

(2)  Управителят отговаря за редовното водене на дружествените книги.

VIII. ЗАКЛЮЧИТЕЛНИ   РАЗПОРЕДБИ

Член 18  Настоящият учредителен акт е приет с Решение на Общински съвет, Перник № 690 от 30.11.2021г., изменен с Решение на Общински съвет, Перник № 817 от 07.04.2022г., изменен с Решение на Общински съвет Перник № 856 от 23.06.2022г.; изменен с Решение на Общински съвет Перник № 1129/27.08.2026г. 

Член 19 (доп. с Решение на Общински съвет  Перник № 1129/27.08.2026г.) По всички неуредени въпроси в настоящия учредителен акт се прилагат разпоредбите на Търговския закон, на Закона за лечебните заведения, на Закона за публичните предприятия и Правилника за приложение на Закона за публичните предприятия, както  и Наредба № 11 за реда за учредяване и упражняване правата на Община Перник в публични предприятия и търговски дружества с общинско участие в капитала и всички други приложими нормативни разпоредби.

Члeн 20 Настоящият Учредителен акт  се изготви в четири еднообразни екземпляра, от които един за обявяването му в Търговския регистър и регистъра на Юридическите лица с нестопанска цел, един за Общински съвет, Перник, един за  Община Перник и един  за прилагането му към документацията на дружеството.
ПРЕДСЕДАТЕЛ НА

ОбС ПЕРНИК: 

 /Денислав Захариев/

